nibzard/narodne-novine-full-text-markdown huggingface dataset:
### NN 148/2024 (18.12.2024.), Odluka o imenovanju člana i prestanku mandata člana Nacionalnog vijeća za vode

HRVATSKI SABOR

2436

Na temelju članka 81. Ustava Republike Hrvatske i članka 195. Zakona o vodama (»Narodne novine«, br. 66/19., 84/21. i 47/23.) Hrvatski sabor na sjednici 13. prosinca 2024. donio je

ODLUKU

O IMENOVANJU ČLANA I PRESTANKU MANDATA ČLANA NACIONALNOG VIJEĆA ZA VODE

I.

Za člana Nacionalnog vijeća za vode iz reda zastupnika imenuje se IVICA KUKAVICA.

II.

Dana 24. studenoga 2024. dužnost člana Nacionalnog vijeća za vode iz reda zastupnika Hrvatskoga sabora prestao je obnašati FRANE TOKIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-06/26

Zagreb, 13. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 148/2024 (18.12.2024.), Odluka o razrješenju i izboru člana Odbora za turizam Hrvatskoga sabora

HRVATSKI SABOR

2435

Na temelju članka 81. Ustava Republike Hrvatske i članaka 46. i 78. Poslovnika Hrvatskoga sabora, Hrvatski sabor na sjednici 13. prosinca 2024. donio je

ODLUKU

O RAZRJEŠENJU I IZBORU ČLANA ODBORA ZA TURIZAM HRVATSKOGA SABORA

I.

Razrješuje se član Odbora za turizam Hrvatskoga sabora STIPO MLINARIĆ.

II.

Za člana Odbora za turizam Hrvatskoga sabora bira se JOSIP BORIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/82

Zagreb, 13. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 148/2024 (18.12.2024.), Rješenje o imenovanju povjerenika Vlade Republike Hrvatske za obavljanje poslova iz nadležnosti općinskog načelnika Općine Murter-Kornati

Vlada Republike Hrvatske

2437

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 86. stavka 1. točke 4. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 12. prosinca 2024. donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG NAČELNIKA OPĆINE MURTER-KORNATI

1. Imenuje se TOMISLAV JURAS povjerenikom Vlade Republike Hrvatske za obavljanje poslova iz nadležnosti općinskog načelnika Općine Murter-Kornati.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa, uprave i digitalne transformacije.

4. Povjerenik Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/24-01/09

Urbroj: 50301-15/07-24-2

Zagreb, 12. prosinca 2024.

Predsjednik
 mr. sc. Andrej Plenković, v. r.
### NN 148/2024 (18.12.2024.), Rješenje o imenovanju državnog tajnika u Ministarstvu demografije i useljeništva

VLADA REPUBLIKE HRVATSKE

2440

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 12. prosinca 2024. donijela

RJEŠENJE

O IMENOVANJU DRŽAVNOG TAJNIKA U MINISTARSTVU DEMOGRAFIJE I USELJENIŠTVA

Imenuje se FRANE TOKIĆ državnim tajnikom u Ministarstvu demografije i useljeništva.

Klasa: 080-02/24-01/172

Urbroj: 50301-15/07-24-2

Zagreb, 12. prosinca 2024.

Predsjednik
 mr. sc. Andrej Plenković, v. r.
### NN 148/2024 (18.12.2024.), Rješenje o razrješenju vršitelja dužnosti dijela članova i imenovanju dijela članova Upravnog vijeća Hrvatskog zavoda za zapošljavanje

VLADA REPUBLIKE HRVATSKE

2439

Na temelju članka 31. stavka 4. Zakona o Vladi Republike (»Narodne novine«, br. 150/11., 119/14., 93/16., 116/18., 80/22. i 78/24.), članka 86. stavka 2. Zakona o tržištu rada (»Narodne novine«, br. 118/18., 32/20., 18/22. i 156/23.) i članka 19. stavka 2. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 12. prosinca 2024. donijela

RJEŠENJE

O RAZRJEŠENJU VRŠITELJA DUŽNOSTI DIJELA ČLANOVA I IMENOVANJU DIJELA ČLANOVA UPRAVNOG VIJEĆA HRVATSKOG ZAVODA ZA ZAPOŠLJAVANJE

1. Razrješuje se MIRELA KALCINA dužnosti vršiteljice dužnosti člana Upravnog vijeća Hrvatskog zavoda za zapošljavanje, na koju je imenovana na prijedlog ministra nadležnog za rad.

Razrješuju se dužnosti vršitelji dužnosti članova Upravnog vijeća Hrvatskog zavoda za zapošljavanje, imenovani na prijedlog Gospodarsko-socijalnog vijeća:

– MIROSLAV SMETIŠKO

– NATALI KOMEN BUJAS

– SUNČICA BRNARDIĆ.

Razrješuje se VALENTIN JACKIV dužnosti vršitelja dužnosti člana Upravnog vijeća Hrvatskog zavoda za zapošljavanje, na koju je imenovan kao predstavnik radnika Hrvatskog zavoda za zapošljavanje.

2. Imenuje se VICKO MARDEŠIĆ članom Upravnog vijeća Hrvatskog zavoda za zapošljavanje, na prijedlog ministra nadležnog za rad.

Za članove Upravnog vijeća Hrvatskog zavoda za zapošljavanje, na prijedlog Gospodarsko-socijalnog vijeća imenuju se:

– MIROSLAV SMETIŠKO

– NATALI KOMEN BUJAS

– SUNČICA BRNARDIĆ.

Imenuje se VALENTIN JACKIV članom Upravnog vijeća Hrvatskog zavoda za zapošljavanje, kao predstavnik radnika Hrvatskog zavoda za zapošljavanje.

Klasa: 080-02/24-03/103

Urbroj: 50301-15/07-24-2

Zagreb, 12. prosinca 2024.

Predsjednik
 mr. sc. Andrej Plenković, v. r.
### NN 148/2024 (18.12.2024.), Rješenje o razrješenju i imenovanju dijela članova Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2438

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 146. stavka 2. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19., 84/21. i 119/22.), Vlada Republike Hrvatske je na sjednici održanoj 12. prosinca 2024. donijela

RJEŠENJE

O RAZRJEŠENJU I IMENOVANJU DIJELA ČLANOVA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

1. Razrješuju se dužnosti članovi Upravnog vijeća Hrvatskog zavoda za mirovinsko osiguranje, na koju su imenovani na prijedlog ministra nadležnog za mirovinski sustav, s danom 15. prosinca 2024., zbog isteka mandata:

– MIRELA KOVAČ JAGAR

– MELITA ČIČAK.

Razrješuje se VIŠNJA FORTUNA dužnosti članice Upravnog vijeća Hrvatskog zavoda za mirovinsko osiguranje, na koju je imenovana na prijedlog udruga umirovljenika, s danom 15. prosinca 2024., zbog isteka mandata.

Razrješuje se DOMAGOJ REBIĆ dužnosti člana Upravnog vijeća Hrvatskog zavoda za mirovinsko osiguranje, na koju je imenovan na prijedlog Gospodarsko-socijalnog vijeća iz redova sindikata, s danom 23. prosinca 2024., zbog isteka mandata.

2. Za članove Upravnog vijeća Hrvatskog zavoda za mirovinsko osiguranje, na prijedlog ministra nadležnog za mirovinski sustav, s danom 16. prosinca 2024., imenuju se:

– MIRELA KOVAČ JAGAR

– MELITA ČIČAK.

Imenuje se VIŠNJA FORTUNA članicom Upravnog vijeća Hrvatskog zavoda za mirovinsko osiguranje, na prijedlog udruga umirovljenika, s danom 16. prosinca 2024.

Imenuje se DOMAGOJ REBIĆ članom Upravnog vijeća Hrvatskog zavoda za mirovinsko osiguranje, na prijedlog Gospodarsko-socijalnog vijeća iz redova sindikata, s danom 24. prosinca 2024. godine.

Klasa: 080-02/24-03/102

Urbroj: 50301-15/07-24-2

Zagreb, 12. prosinca 2024.

Predsjednik
 mr. sc. Andrej Plenković, v. r.
### NN 148/2024 (18.12.2024.), Izmjene i dopune Statuta političke stranke Zagreb je NAŠ!

POLITIČKE STRANKE

2446

Na temelju članka 6. Ustava Republike Hrvatske (»Narodne novine« broj 56/1990., 135/1997., 113/2000., 28/2001., 76/2010., 5/2014) i članka 10. Zakona o političkim strankama (»Narodne novine« broj 76/93, 111/96, 164/98, 36/01, 28/06), skupština stranke Zagreb je NAŠ! donijela je 29. listopada 2024. godine

IZMJENE I DOPUNE STATUTA

POLITIČKE STRANKE ZAGREB JE NAŠ!

Članak 1.

Brišu se stavci 2., 3. i 4. članka 11.

Članak 2.

Brišu se podstavci 4. 5. i 8. članka 20.

Članak 3.

Briše se stavak 2. članka 21.

Članak 4.

Mijenja se stavak 2. članka 27. i sada glasi: »Mandat dvoje koordinatora traje tri godine.«

Članak 5.

Mijenja se stavak 2. članka 29. i sada glasi: »Čine ga dvoje koordinatora te petero članova koje na mandat od tri godine bira Skupština iz redova članova Stranke.«

Članak 6.

Mijenja se podstavak 7. članka 30. i sada glasi: »usvaja plan rada Stranke i financijski plan za sljedeću kalendarsku godinu;«

Mijenja se podstavak 8. članka 30. i sada glasi: »usvaja izvještaj o radu Stranke za prethodnu kalendarsku godinu te godišnji financijski izvještaj;«

Iza podstavka 10. članka 30. dodaje se podstavak 11. koji glasi »donosi odluku o prestanku Stranke;«

Podstavak 11. članka 30. postaje podstavak 12.

Članak 7.

Briše se članak 37.

Članak 8.

Mijenja se članak 39. i sada glasi:

»Odluku o prestanku Stranke donosi Upravni odbor.

U slučaju odluke o prestanku Stranke iz stavka 1. ovog članka imovina Stranke pripast će stranci Možemo! – politička platforma, OIB: 56908453917.

Odlukom o prestanku stranke iz stavka 1. ovog članka Upravni odbor će pobliže urediti postupak prijenosa imovine na stranku Možemo! – politička platforma.«

Članak 9.

Ove Izmjene i dopune Statuta objavit će se u javnom glasilu »Narodne novine«.

Koordinatorica
 Iva Ivšić, v. r.
### NN 148/2024 (18.12.2024.), Odluka o stavljanju u službenu uporabu katastarskog operata katastra nekretnina za katastarsku općinu Donja Kupčina Nova

Državna geodetska uprava

2444

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU DONJA KUPČINA NOVA

I.

Na temelju podataka katastarske izmjere, podataka prikupljenih tijekom predočavanja elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Donja Kupčina Nova (MB 339334), a koji se sastoji od:

– elaborata geodetske osnove

– katastarskog plana u digitalnom obliku,

– pregledne karte podjele na skice izmjere,

– skice izmjere M 1:500 (36 komada),

– skice izmjere M 1:1000 (24 komada),

– popisa katastarskih čestica u rasponu od broja 1 do 1673 (ukupno 1634 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1673 (ukupno 1634 PL-ova).

II.

Katastarski operat katastra nekretnina za katastarsku općinu Donja Kupčina Nova (MB 339334) stavlja se u službenu uporabu 16. prosinca 2024. godine.

III.

Stavljanjem u službenu uporabu katastarskog operata katastra nekretnina za katastarsku općinu Donja Kupčina Nova (MB 339334) postojeći katastarski operat za dio katastarske općine Donja Kupčina (MB 312584) obuhvaćen katastarskom izmjerom stavlja se izvan službene uporabe i pohranjuje u područnom uredu za katastar.

IV.

Od dana stavljanja u službenu uporabu katastarskog operata katastra nekretnina za katastarsku općinu Donja Kupčina Nova (MB 339334) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Donja Kupčina Nova (MB 339334).

V.

Katastarski operat katastra nekretnina za katastarsku općinu Donja Kupčina Nova (MB 339334) mora se održavati u trajnoj suglasnosti s novoosnovanom zemljišnom knjigom za katastarsku općinu Donja Kupčina Nova.

VI.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/24-03/16

Urbroj: 541-03-01-02/4-24-3

Zagreb, 11. prosinca 2024.

Glavni ravnatelj
 Antonio Šustić, dipl. ing. geod., v. r.
### NN 150/2024 (20.12.2024.), Odluka o stavljanju u službenu uporabu katastarskog operata katastra nekretnina za katastarsku općinu Đelekovec

DRŽAVNA GEODETSKA UPRAVA

2467

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU ĐELEKOVEC

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Đelekovec (314218), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte s podjelom na detaljne listove katastarskog plana u mjerilu 1:10000, te podjelom na skice izmjere,

– detaljnih listova katastarskog plana u mjerilu 1:1000 (116 listova),

– skice izmjere M 1:1000 (116 komada),

– dopunske skice izmjere (9 komada),

– popisa katastarskih čestica u rasponu od broja 1 do 4100 (ukupno 4129 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 4131 (ukupno 4130 PL-ova).

II.

Katastarski operat katastra nekretnina za katastarsku općinu Đelekovec (314218) stavlja se u službenu uporabu dana 17. prosinca 2024. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Đelekovec (314218) svi novi upisi na području na kojem je provedena katastarska izmjera provoditi će se u katastarskom operatu katastra nekretnina za katastarsku općinu Đelekovec (314218).

IV.

Katastarski operat katastra nekretnina za katastarsku općinu Đelekovec (314218) mora se održavati u trajnoj suglasnosti s novoosnovanom zemljišnom knjigom za katastarsku općinu Đelekovec.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/24-03/17
 Urbroj: 541-03-01-02/2-24-6
 Zagreb, 16. prosinca 2024.

Glavni ravnatelj
 Antonio Šustić, dipl. ing. geod., v. r.
### NN 150/2024 (20.12.2024.), Odluka o visini izuzetih novčanih sredstava od ovrhe za 2025. godinu

MINISTARSTVO POLJOPRIVREDE, ŠUMARSTVA I RIBARSTVA

2463

Na temelju članka 41. stavka 6. Zakona o obiteljskom poljoprivrednom gospodarstvu (»Narodne novine«, br. 29/18., 32/19. i 18/23.) ministar poljoprivrede, šumarstva i ribarstva uz suglasnost ministra nadležnog za poslove pravosuđa, uprave i digitalne transformacije donosi

ODLUKU

O VISINI IZUZETIH NOVČANIH SREDSTAVA
 OD OVRHE ZA 2025. GODINU

I.

Ovom Odlukom propisuje se visina izuzetih novčanih sredstava od ovrhe koja su nužna obiteljskom poljoprivrednom gospodarstvu koje posjeduje žive životinje radi osiguravanja održivosti osnovnih aktivnosti na poljoprivrednom gospodarstvu, odnosno za opskrbu hranom i druge skrbi za životinje.

Izuzeta novčana sredstva propisuju se u visini dostatnoj na mjesečnoj razini za podmirenje uzdržnih potreba hrane i lijekova za životinje evidentirane u nadležnim registrima po grlu za goveda i kopitare, po grlu za svinje, po grlu za ovce i koze te po kljunu za perad za 2025. godinu.

II.

Visina izuzetih novčanih sredstava od ovrhe iz točke I. ove Odluke iznosi za:

1. goveda i kopitare (po grlu): 167,00 eura

2. svinje (po grlu): 48,00 eura

3. ovce i koze (po grlu): 36,00 eura

4. perad (po kljunu): 5,50 eura.

III.

Ova Odluka objavit će se u »Narodnim novinama«, stupa na snagu 1. siječnja 2025. i prestaje važiti 31. prosinca 2025. godine.

Klasa: 450-03/24-01/2
 Urbroj: 525-11/680-24-5
 Zagreb, 16. prosinca 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 150/2024 (20.12.2024.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. siječnja 2025. do 31. ožujka 2025. godine

Hrvatska energetska regulatorna agencija

2477

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 30/24 i 56/24), Hrvatska energetska regulatorna agencija je na 36. sjednici Upravnog vijeća održanoj 19. prosinca 2024. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD 1. SIJEČNJA 2025. DO 31. OŽUJKA 2025.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. siječnja 2025. do 31. ožujka 2025.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0429 EUR/kWh.

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0084 EUR/kWh.

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

V.

Ova Odluka objavit će se u »Narodnim novinama«, a stupa na snagu 1. siječnja 2025. godine.

Klasa: 391-35/24-01/32
 Urbroj: 371-04-24-2
 Zagreb, 19. prosinca 2024.

Zamjenik
 predsjednika Upravnog vijeća
 mr. sc. Željko Vrban, v. r.
### NN 150/2024 (20.12.2024.), Odluka o izmjenama Odluke o provedbi Uredbe (EU) br. 575/2013 u dijelu vrednovanja imovine i izvanbilančnih stavki te izračunavanja regulatornoga kapitala i kapitalnih zahtjeva

HRVATSKA NARODNA BANKA

2469

Na temelju članka 24. stavka 2., članka 115. stavka 2., članka 116. stavka 4., članka 124. stavka 9., članka 148. stavka 2., članka 178. stavka 2. točke (d) te članka 478. stavaka 1. i 2. Uredbe (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27. 6. 2013., u nastavku teksta: Uredba (EU) br. 575/2013) kako je posljednji put izmijenjena Uredbom (EU) 2024/1623 Europskog parlamenta i Vijeća od 31. svibnja 2024. o izmjeni Uredbe (EU) br. 575/2013 u pogledu zahtjeva za kreditni rizik, rizik prilagodbe kreditnom vrednovanju, operativni rizik, tržišni rizik i minimalnu donju granicu (Tekst značajan za EGP) (SL L, 2024/1623, 19. 6. 2024.), članka 11. stavaka 3. i 4. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020., 151/2022. i 145/2024.) te članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O PROVEDBI UREDBE (EU) BR. 575/2013 U DIJELU VREDNOVANJA IMOVINE I IZVANBILANČNIH STAVKI TE IZRAČUNAVANJA REGULATORNOGA KAPITALA
 I KAPITALNIH ZAHTJEVA

Članak 1.

U Odluci o provedbi Uredbe (EU) br. 575/2013 u dijelu vrednovanja imovine i izvanbilančnih stavki te izračunavanja regulatornoga kapitala i kapitalnih zahtjeva (»Narodne novine«, br. 107/2023.) u članku 1. točke 2., 6. i 9. brišu se.

Točka 5. mijenja se i glasi:

»5) stroži kriteriji za izloženosti osigurane stambenom nekretninom koja se nalazi na teritoriju Republike Hrvatske za potrebe primjene tretmana iz članka 124. stavka 2. Uredbe (EU) br. 575/2013, a u skladu s odredbama članka 124. stavka 9. Uredbe (EU) br. 575/2013.«.

Na kraju točke 7. dodaje se »i«, a na kraju točke 8. briše se »i« i dodaje se točka.

Članak 2.

Poglavlje III. članak 4. i naslov iznad članka 4. brišu se.

Članak 3.

Članak 7. mijenja se i glasi:

»Kreditna institucija može izloženost osiguranu stambenom nekretninom na teritoriju Republike Hrvatske smatrati prihvatljivom za primjenu tretmana iz članka 124. stavka 2. Uredbe (EU) br. 575/2013 samo ako osim uvjeta navedenih u članku 124. stavku 3. Uredbe (EU) br. 575/2013 ispunjava i sve sljedeće kriterije:

1. Vlasnik stambene nekretnine koja se nalazi na teritoriju Republike Hrvatske i kojom se osigurava izloženost ima u vlasništvu najviše dvije stambene nekretnine.

2. Stambena nekretnina koja se nalazi na teritoriju Republike Hrvatske i kojom se osigurava izloženost nije kuća za odmor.«

Članak 4.

Članak 8. i naslov iznad članka 8. brišu se.

Članak 5.

Poglavlje VI. članak 11. i naslov iznad članka 11. brišu se.

Članak 6.

Ova Odluka objavljuje se u »Narodnim novinama« i stupa na snagu 1. siječnja 2025.

O. br.: 452-091/12-24/BV

Zagreb, 16. prosinca 2024.

Guverner
 Boris Vujčić, v. r.
### NN 150/2024 (20.12.2024.), Odluka o izmjenama i dopunama Odluke o načinu provedbe supervizije kreditnih institucija i izricanju supervizorskih mjera

HRVATSKA NARODNA BANKA

2475

Na temelju članka 175. stavka 2. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020., 151/2022. i 145/2024.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O NAČINU PROVEDBE SUPERVIZIJE KREDITNIH INSTITUCIJA I IZRICANJU SUPERVIZORSKIH MJERA

Članak 1.

U Odluci o načinu provedbe supervizije kreditnih institucija i izricanju supervizorskih mjera (»Narodne novine«, br. 87/2021.) u članku 1. stavku 4. u uvodnoj rečenici riječi: »obavljanje supervizije« zamjenjuju se riječima: »izvršavanje ovlasti«.

U točki 4. riječi: »(»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.)« zamjenjuju se riječima: »(»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020., 151/2022. i 145/2024.)«.

Točka 7. mijenja se i glasi:

»7) pružateljem usluga eksternalizacije nekoj od osoba iz članka 179. stavka 2. točaka od 1. do 4. Zakona o kreditnim institucijama, uključujući treće strane pružatelje IKT usluga iz poglavlja V. Uredbe (EU) 2022/2554.«

U stavku 6. riječi: »značajne kreditne institucije« zamjenjuju se riječima: »značajne nadzirane subjekte«.

Članak 2.

U članku 4. stavku 3. točki 2. riječi: »zajedno uz poziv za završni sastanak« brišu se.

Stavak 6. mijenja se i glasi:

»(6) Kada su nakon supervizije obavljene bonitetnom analizom utvrđene nezakonitosti u poslovanju kreditne institucije, ovlaštenik po zaposlenju sastavlja zapisnik o povredi.«

Članak 3.

U članku 5. stavak 9. briše se.

Članak 4.

U članku 6. stavak 4. briše se.

Dosadašnji stavak 5. postaje stavak 4.

Članak 5.

U članku 8. stavak 8. briše se.

Članak 6.

U članku 11. stavku 4. točki 1. na kraju se dodaje zarez i riječi: »ako je primjenjivo«.

Članak 7.

U članku 15. stavak 16. mijenja se i glasi:

»(16) Na postupak izdavanja zapisnika o obavljenom nadzoru koji nije neposredni nadzor na odgovarajući se način primjenjuju odredbe ove Odluke vezane uz postupak nakon obavljenoga neposrednog nadzora.«

Stavci od 18. do 21. brišu se.

Članak 8.

U Prilogu riječ: »kuna« zamjenjuje se riječju: »eura«.

Članak 9.

Ova Odluka stupa na snagu osmoga dana od dana objave u »Narodnim novinama«, osim odredbe članka 1. ove Odluke kojom je izmijenjen članak 1. stavak 4. točka 7. Odluke koja stupa na snagu 17. siječnja 2025. godine.

O. br.: 456-091/12-24/BV

Zagreb, 16. prosinca 2024.

Guverner
 Boris Vujčić, v. r.
### NN 150/2024 (20.12.2024.), Odluka o postavljanju počasnog konzula Republike Hrvatske u Helenskoj Republici, sa sjedištem u Solunu

PREDSJEDNIK REPUBLIKE HRVATSKE

2459

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U HELENSKOJ REPUBLICI, SA SJEDIŠTEM U SOLUNU

PARIS KOKOROTSIKOS postavlja se za počasnog konzula Republike Hrvatske u Helenskoj Republici, sa sjedištem u Solunu i konzularnim ovlastima nad konzularnim područjem koje obuhvaća regije Istočna Makedonija – Trakija, Središnja Makedonija i Zapadna Makedonija.

Ova Odluka stupa na snagu danom donošenja.

Klasa: 020-02/24-05/11

Urbroj: 71-10-01/1-24-2

Zagreb, 13. prosinca 2024.

Predsjednik
 Republike Hrvatske
 Zoran Milanović, v. r.
### NN 150/2024 (20.12.2024.), Odluka o stavljanju u službenu uporabu katastarskog operata katastra nekretnina za katastarsku općinu Poličnik

Državna geodetska uprava

2466

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU POLIČNIK

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Poličnik (334847), a koji se sastoji od:

– katastarskih planova u analognom obliku M 1: 1000 (43 listova), M 1: 2000 (42 lista)

– dopunskih skica izmjere (raznih mjerila) 480 komada

– popisa katastarskih čestica u rasponu od broja 1/1 do 6322/3 (ukupno 7245 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 70461 (ukupno 7030 PL-ova).

II.

Katastarski operat katastra nekretnina za katastarsku općinu Poličnik (334847) stavlja se u službenu uporabu dana 12. prosinca 2024. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Poličnik (334847) svi novi upisi na području na kojem je provedena katastarska izmjera provoditi će se u katastarskom operatu katastra nekretnina za katastarsku općinu Poličnik (334847).

IV.

Katastarski operat katastra nekretnina za katastarsku općinu Poličnik (334847) mora se održavati u trajnoj suglasnosti s novoosnovanom zemljišnom knjigom za katastarsku općinu Poličnik.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/24-03/15
 Urbroj: 541-03-01-02/2-24-4
 Zagreb, 12. prosinca 2024.

Glavni ravnatelj
 Antonio Šustić, dipl. ing. geod., v. r.
### NN 150/2024 (20.12.2024.), Odluka o proglašenju dana žalosti u Republici Hrvatskoj povodom tragičnog napada na učenike i djelatnike u Osnovnoj školi Prečko

Vlada Republike Hrvatske

2460

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 20. prosinca 2024. donijela

ODLUKU

O PROGLAŠENJU DANA ŽALOSTI U REPUBLICI HRVATSKOJ POVODOM TRAGIČNOG NAPADA NA UČENIKE I DJELATNIKE U OSNOVNOJ ŠKOLI »PREČKO«

I.

Vlada Republike Hrvatske proglašava subotu, 21. prosinca 2024. Danom žalosti u Republici Hrvatskoj povodom tragičnog napada na učenike i djelatnike u Osnovnoj školi »Prečko«.

II.

Dan žalosti označava se obveznim isticanjem zastave Republike Hrvatske na pola koplja na svim zgradama u kojima su smještena tijela državne vlasti i tijela jedinica lokalne i područne (regionalne) samouprave te zgradama u kojima je sjedište ili se obavlja djelatnost pravnih osoba odnosno u kojima fizičke osobe obavljaju samostalnu djelatnost.

III.

Na Dan žalosti ne mogu se održavati zabavne priredbe.

Pravne osobe koje obavljaju televizijsku i radijsku djelatnost svoje će programe prilagoditi obilježavanju Dana žalosti, osobito tako što će emitirati programe koji po svojoj naravi odgovaraju obilježavanju tog dana.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/545
 Urbroj: 50301-29/23-24-1
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 151/2024 (23.12.2024.), Odluka o objavi kamatne stope na zajmove između povezanih osoba

Ministarstvo financija

2486

Na temelju članka 14. stavka 3. Zakona o porezu na dobit (»Narodne novine«, br. 177/04, 90/05, 57/06, 146/08, 80/10, 22/12, 148/13, 143/14, 137/15, 50/16, 115/16, 106/18, 121/19, 32/20, 138/20, 114/22 i 114/23) ministar financija donosi

ODLUKU

O OBJAVI KAMATNE STOPE NA ZAJMOVE IZMEĐU POVEZANIH OSOBA

Članak 1.

Kamatna stopa na zajmove između povezanih osoba iz članka 14. stavka 3. Zakona o porezu na dobit za 2024. godinu iznosi 4,38 %.

Članak 2.

Ova Odluka objavit će se u »Narodnim novinama« i stupa na snagu 31. prosinca 2024. godine.

Klasa: 410-01/24-01/1602
 Urbroj: 513-07-21-01-24-1
 Zagreb, 3. prosinca 2024.

Potpredsjednik
 Vlade Republike Hrvatske i ministar financija
 dr. sc. Marko Primorac, v. r.
### NN 151/2024 (23.12.2024.), Odluka o osnovici za izračun iznosa zajamčene minimalne naknade za 2025. godinu

Vlada Republike Hrvatske

2480

Na temelju članka 22. stavka 1. Zakona o socijalnoj skrbi (»Narodne novine«, br. 18/22., 46/22., 119/22., 71/23. i 156/23.), Vlada Republike Hrvatske je na sjednici održanoj 20. prosinca 2024. donijela

ODLUKU

O OSNOVICI ZA IZRAČUN IZNOSA ZAJAMČENE MINIMALNE NAKNADE ZA 2025. GODINU

I.

Osnovica na temelju koje se izračunava iznos zajamčene minimalne naknade za 2025. godinu iznosi 160,00 eura.

II.

Danom stupanja na snagu ove Odluke prestaje važiti Odluka o osnovici za izračun iznosa zajamčene minimalne naknade (»Narodne novine«, broj 158/23.).

III.

Ova Odluka objavit će se u »Narodnim novinama«, a stupa na snagu 1. siječnja 2025.

Klasa: 022-03/24-04/448
 Urbroj: 50301-04/25-24-9
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 151/2024 (23.12.2024.), Odluka o osnovici za izračun iznosa drugih naknada u sustavu socijalne skrbi

VLADA REPUBLIKE HRVATSKE

2481

Na temelju članka 22. stavka 2. Zakona o socijalnoj skrbi (»Narodne novine«, br. 18/22., 46/22., 119/22., 71/23. i 156/23.), Vlada Republike Hrvatske je na sjednici održanoj 20. prosinca 2024. donijela

ODLUKU

O OSNOVICI ZA IZRAČUN IZNOSA DRUGIH NAKNADA U SUSTAVU SOCIJALNE SKRBI

I.

Osnovica na temelju koje se izračunava iznos drugih naknada u sustavu socijalne skrbi iznosi 75,00 eura.

II.

Danom stupanja na snagu ove Odluke prestaje važiti Odluka o osnovici za izračun iznosa drugih naknada u sustavu socijalne skrbi (»Narodne novine«, broj 23/22.).

III.

Ova Odluka objavit će se u »Narodnim novinama«, a stupa na snagu 1. siječnja 2025.

Klasa: 022-03/24-04/448
 Urbroj: 50301-04/25-24-10
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 151/2024 (23.12.2024.), Odluka o osnovici za izračun iznosa naknade za rad udomitelja i iznosa opskrbnine za 2025. godinu

VLADA REPUBLIKE HRVATSKE

2482

Na temelju članka 28. stavka 1. Zakona o udomiteljstvu (»Narodne novine«, br. 115/18. i 18/22.), Vlada Republike Hrvatske je na sjednici održanoj 20. prosinca 2024. donijela

ODLUKU

O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU

I.

Osnovica na temelju koje se izračunava iznos naknade za rad udomitelja i iznos opskrbnine za 2025. godinu, iznosi 90,00 eura.

II.

Ova Odluka objavit će se u »Narodnim novinama«, a stupa na snagu 1. siječnja 2025.

Klasa: 022-03/24-04/448
 Urbroj: 50301-04/25-24-11
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 151/2024 (23.12.2024.), Odluka o izmjeni Odluke o visini poreznih stopa godišnjeg poreza na dohodak na području Grada Siska

Grad Sisak

2495

Gradsko vijeće Grada Siska, na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22 i 114/23) i članka 15. Statuta Grada Siska (»Službeni glasnik Sisačko-moslavačke županije«, broj 12/09, 16/10, 9/11, 18/12, 4/13, 16/13 – pročišćeni tekst, 14/14, 9/15, 10/16, 6/18, 18/18 – pročišćeni tekst, 4/20, 8/21 i »Službeni glasnik Grada Siska«, broj 4/23), donosi

ODLUKU

O IZMJENI ODLUKE O VISINI POREZNIH STOPA GODIŠNJEG POREZA NA DOHODAK NA PODRUČJU GRADA SISKA

Članak 1.

U Odluci o visini poreznih stopa godišnjeg poreza na dohodak na području Grada Siska (»Narodne novine«, broj 152/2023 i »Službeni glasnik Grada Siska«, broj 20/2023), članak 2. mijenja se i glasi:

»Porezne stope iz članka 1. ove Odluke utvrđuju se kako slijedi:

• niža porezna stopa 21,6 %,

• viša porezna stopa 31,6 %.«

Članak 2.

Ova Odluka objavit će se u »Narodnim novinama« i »Službenom glasniku Grada Siska«, a stupa na snagu 1. siječnja 2025. godine.

Klasa: 410-01/24-01/1
 Urbroj: 2176/05-02-24-2
 Sisak, 22. studenoga 2024.

Predsjednik
 Bojan Dadasović, v. r.
### NN 151/2024 (23.12.2024.), Odluka o izmjeni Odluke o porezima Grada Šibenika

Grad Šibenik

2496

Na temelju članka 20. stavka 1. Zakona o lokalnim porezima (»Narodne novine« broj 115/16, 101/17, 114/22 i 114/23) i članka 37. Statuta Grada Šibenika (»Službeni glasnik Grada Šibenika« broj 2/21), Gradsko vijeće Grada Šibenika na 24. sjednici od 12. prosinca 2024. godine donijelo je

ODLUKU

O IZMJENI ODLUKE O POREZIMA
 GRADA ŠIBENIKA

Članak 1.

U Odluci o porezima Grada Šibenika (»Službeni glasnik Grada Šibenika« broj 10/23) članak 3. mijenja se i glasi:

»Porez na potrošnju plaća se po stopi od 2 %.«

Članak 2.

Ova Odluka objavit će se u »Narodnim novinama« i »Službenom glasniku Grada Šibenika« i stupa na snagu 1. siječnja 2025. godine.

Klasa: 410-01/24-01/02
 Urbroj: 2182-1-06/1-24-4
 Šibenik, 12. prosinca 2024.

GRADSKO VIJEĆE GRADA ŠIBENIKA

Predsjednik
 dr. sc. Dragan Zlatović, v. r.
### NN 151/2024 (23.12.2024.), Odluka o izmjeni Odluke o visini poreznih stopa godišnjeg poreza na dohodak na području Grada Varaždina

Grad Varaždin

2497

Na temelju članka 19.a stavka 1. Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 45. Statuta Grada Varaždina (»Službeni vjesnik Grada Varaždina«, broj 3/18, 2/20, 2/21 i 4/21 – pročišćeni tekst, 13/22 i 10/23), Gradsko vijeće Grada Varaždina, na 11. sjednici održanoj 26. studenoga 2024. godine, donosi

ODLUKU

O IZMJENI ODLUKE O VISINI POREZNIH STOPA GODIŠNJEG POREZA NA DOHODAK NA PODRUČJU GRADA VARAŽDINA

Članak 1.

U Odluci o visini poreznih stopa godišnjeg poreza na dohodak na području Grada Varaždina (»Narodne novine« broj 147/23 i »Službeni vjesnik Grada Varaždina« broj 12/23), članak 2. mijenja se i glasi:

»Porezne stope iz članka 1. ove Odluke utvrđuju se kako slijedi:

– niža porezna stopa 21 %,

– viša porezna stopa 32 %.«

Članak 2.

Ova Odluka stupa na snagu 1. siječnja 2025. godine i objavit će se u »Narodnim novinama« i »Službenom vjesniku Grada Varaždina«.

Klasa: 410-01/23-01/1
 Urbroj: 2186-1-02-24-16
 Varaždin, 26. studenoga 2024.

Predsjednik
 Gradskog vijeća
 Lovro Lukavečki, mag. pol., v. r.
### NN 151/2024 (23.12.2024.), Odluka o visini poreznih stopa godišnjeg poreza na dohodak na području Općine Veliki Bukovec

Općina Veliki Bukovec

2498

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 31. Statuta Općine Veliki Bukovec (»Službeni vjesnik Varaždinske županije« broj 18/13, 6/18, 15/20, 6/21 i 41/21 – pročišćeni tekst), Općinsko vijeće Općine Veliki Bukovec na 35. sjednici održanoj 16. prosinca 2024. godine donijelo je

ODLUKU

O VISINI POREZNIH STOPA GODIŠNJEG
 POREZA NA DOHODAK NA PODRUČJU
 OPĆINE VELIKI BUKOVEC

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Veliki Bukovec.

Članak 2.

Porezne stope iz članka 1. ove Odluke utvrđuju se kako slijedi:

• niža porezna stopa 20 %,

• viša porezna stopa 30 %.

Članak 3.

Ova Odluka objavit će se u »Narodnim novinama« i »Službenom vjesniku Varaždinske županije«, a stupa na snagu 1. siječnja 2025. godine i primjenjuje se za obračun plaće u siječnju 2025. godine.

Stupanjem na snagu ove Odluke prestaje vrijediti Odluka o visini poreznih stopa godišnjeg poreza na dohodak na području Općine Veliki Bukovec (»Narodne novine« broj 143/23 i »Službeni vjesnik Varaždinske županije« broj 98/23).

Klasa: 410-01/24-01/02
 Urbroj: 2186-28-01-24-3
 Veliki Bukovec, 16. prosinca 2024.

Predsjednica
 Općinskog vijeća
 Jasenka Zdelar, dip. iur., v. r.
### NN 151/2024 (23.12.2024.), Pravilnik o izmjeni i dopunama Pravilnika o ograničavanju uporabe određenih opasnih tvari u električnoj i elektroničkoj opremi

Ministarstvo gospodarstva

2487

Na temelju članka 4. Zakona o tehničkim zahtjevima za proizvode i ocjenjivanju sukladnosti (»Narodne novine«, broj 126/21.), te članka 38. stavka 3. Zakona o sustavu državne uprave (»Narodne novine«, broj 66/19.) ministar gospodarstva, uz prethodnu suglasnost ministrice zdravstva, ministrice zaštite okoliša i zelene tranzicije i ministra vanjskih i europskih poslova donosi

PRAVILNIK

O IZMJENI I DOPUNAMA PRAVILNIKA O OGRANIČAVANJU UPORABE ODREĐENIH OPASNIH TVARI U ELEKTRIČNOJ I ELEKTRONIČKOJ OPREMI

Članak 1.

U Pravilniku o ograničavanju uporabe određenih opasnih tvari u električnoj i elektroničkoj opremi (»Narodne novine«, broj 20/20., 87/20., 104/21., 46/22., 111/22., 17/23., 87/23., 3/24. i 86/24.) u članku 1. stavku 2. iza točke 85. dodaje se točka 86. koja glasi:

»86. Delegirana direktiva Komisije (EU) 2024/1416 оd 13. ožujka 2024. o izmjeni Direktive 2011/65/EU Europskog parlamenta i Vijeća u pogledu izuzeća za kadmij u kvantnim točkama za promjenu valnih duljina koji se izravno nanosi na LED poluvodičke čipove (Tekst značajan za EGP) (SL L 2024/1416, 21. 5. 2024).«.

Članak 2.

(1) U Prilogu III. točka 39 (a) mijenja se i glasi:

|  |  |  |
| --- | --- | --- |
| »39(a) | Kadmijev selenid u poluvodičkim nanokristal­nim kvantnim točkama s kadmijem za promjenu valnih duljina namijenjenima upotre­bi u osvjetljenju zaslona (< 0,2 μg Cd na mm2 površine zaslona) | Istječe za sve kategorije 21. studenoga 2025.« |

(2) U Prilogu III. iza točke 39 (a) dodaje se točka 39 (b) koja glasi:

|  |  |  |
| --- | --- | --- |
| »39(b) | Kadmij u poluvodičkim nanokristalnim kvantnim točkama za promjenu valnih duljina koji se izravno nanosi na LED poluvodičke čipove za upotrebu u zaslonima i uređajima za projiciranje (< 5 μg Cd po mm2 površine LED čipa), najviše 1 mg po uređaju | Istječe za sve kategorije 31. prosinca 2027.« |

Članak 3.

Ovaj Pravilnik objavit će se u »Narodnim novinama«, a stupa na snagu 1. siječnja 2025.

Klasa: 011-01/24-01/692
 Urbroj: 526-07-03-01-02-24-13
 Zagreb, 13. prosinca 2024.

Ministar
 Ante Šušnjar, v. r.
### NN 152/2024 (24.12.2024.), Zakon o izmjenama i dopunama Zakona o minimalnoj plaći

HRVATSKI SABOR

2515

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O MINIMALNOJ PLAĆI

Proglašavam Zakon o izmjenama i dopunama Zakona o minimalnoj plaći, koji je Hrvatski sabor donio na sjednici 13. prosinca 2024. godine.

Klasa: 011-02/24-02/100

Urbroj: 71-10-01/1-24-2

Zagreb, 17. prosinca 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNAMA ZAKONA O MINIMALNOJ PLAĆI

Članak 1.

U Zakonu o minimalnoj plaći (»Narodne novine«, br. 118/18. i 120/21.) iza članka 1. dodaje se članak 1.a koji glasi:

»Članak 1.a

Ovim se Zakonom u hrvatsko zakonodavstvo preuzima Direktiva (EU) 2022/2041 Europskog parlamenta i Vijeća od 19. listopada 2022. o primjerenim minimalnim plaćama u Europskoj uniji (SL L 275/33, 25. 10. 2022.).«.

Članak 2.

U članku 6. stavak 3. mijenja se i glasi:

»(3) Ministar će, nakon konzultacija sa socijalnim partnerima i posvećujući posebnu pozornost djelatnostima s niskim plaćama i ugroženim skupinama zaposlenih, imajući u vidu povećanje udjela bruto minimalne plaće u prosječnoj brutoplaći u pravnim osobama od siječnja do srpnja tekuće godine, inflaciju odnosno promjene u kupovnoj moći minimalne plaće, kretanje plaća, kretanje nezaposlenosti i zaposlenosti, demografska kretanja, kretanje produktivnosti te ukupno stanje gospodarstva, predložiti Vladi Republike Hrvatske visinu minimalne plaće.«.

Članak 3.

Iza članka 7. dodaje se članak 7.a koji glasi:

»Članak 7.a

Ministarstvo nadležno za rad svake će druge godine prije 1. listopada izvještajne godine dostaviti Europskoj komisiji dostupne statističke podatke odnosno informacije o stopi i razvoju obuhvata kolektivnog pregovaranja te razini zakonske minimalne plaće i udjelu radnika koji su njom obuhvaćeni.«.

Članak 4.

Članak 8. briše se.

Članak 5.

U članku 10. stavku 1. riječi: »60.000,00 do 100.000,00 kuna« zamjenjuju se riječima: »7960,00 do 13.270,00 eura«.

U stavku 2. riječi: »7000,00 do 10.000,00 kuna« zamjenjuju se riječima: »920,00 do 1320,00 eura«.

U stavku 3. riječi: »7000,00 do 10.000,00 kuna« zamjenjuju se riječima: »920,00 do 1320,00 eura«.

PRIJELAZNA I ZAVRŠNA ODREDBA

Članak 6.

Prva izvještajna godina i obveza dostave podataka iz članka 3. ovoga Zakona započinju 1. listopada 2025.

Članak 7.

Ovaj Zakon objavit će se u »Narodnim novinama«, a stupa na snagu 1. siječnja 2025.

Klasa: 022-02/24-01/98

Zagreb, 13. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2024 (24.12.2024.), Odluka o prestanku važenja Odluke o primjerenom upravljanju informacijskim sustavom

Hrvatska narodna banka

2522

Na temelju članka 101. stavka 2. točke 1. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020., 151/2022. i 145/2024.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O PRESTANKU VAŽENJA ODLUKE O PRIMJERENOM UPRAVLJANJU INFORMACIJSKIM SUSTAVOM

Predmet Odluke

Članak 1.

Danom stupanja na snagu ove Odluke prestaje važiti Odluka o primjerenom upravljanju informacijskim sustavom (»Narodne novine«, br. 110/2022.).

Stupanje na snagu

Članak 2.

Ova Odluka objavljuje se u »Narodnim novinama«, a stupa na snagu 17. siječnja 2025.

O.br: 495-091/12-24/BV
 Zagreb, 18. prosinca 2024.

Guverner
 Hrvatske narodne banke
 Boris Vujičić, v. r.
### NN 152/2024 (24.12.2024.), Odluka o izmjeni Odluke o pokretanju postupka pregovora o sklapanju dodatka Temeljnom kolektivnom ugovoru za zaposlenike u javnim sluibama i imenovanju pregovaračkoga odbora Vlade Republike Hrvatske

Vlada Republike Hrvatske

2520

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 20. prosinca 2024. donijela

ODLUKU

O IZMJENI ODLUKE O POKRETANJU POSTUPKA PREGOVORA O SKLAPANJU DODATKA TEMELJNOM KOLEKTIVNOM UGOVORU ZA ZAPOSLENIKE U JAVNIM SLUŽBAMA I IMENOVANJU PREGOVARAČKOGA ODBORA VLADE REPUBLIKE HRVATSKE

I.

U Odluci o pokretanju postupka pregovora o sklapanju dodatka Temeljnom kolektivnom ugovoru za zaposlenike u javnim službama i imenovanju pregovaračkoga odbora Vlade Republike Hrvatske (»Narodne novine«, broj 132/24.), u točki II. podtočka 3. mijenja se i glasi:

» – dr. sc. Irena Hrstić, dr. med., ministrica zdravstva, članica.«

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/531

Urbroj: 50301-15/07-24-2

Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 152/2024 (24.12.2024.), Odluka o izmjeni Odluke o pokretanju postupka pregovora o sklapanju kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2521

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 20. prosinca 2024. donijela

ODLUKU

O IZMJENAMA ODLUKE O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju postupka pregovora o sklapanju kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske (»Narodne novine«, broj 128/24.), u točki II. podtočke 1. i 6. mijenjaju se i glase:

» – dr. se. Irena Hrstić, dr. med., ministrica zdravstva

– Anita Zirdum, predstavnica Ministarstva rada, mirovinskoga sustava, obitelji i socijalne politike.«

II.

U točki III. podtočke 1. i 6. mijenjaju se i glase:

» – dr. sc. Marija Bubaš, dr. med., državna tajnica u Ministarstvu zdravstva

– Antea Šojat, predstavnica Ministarstva rada, mirovinskoga sustava, obitelji i socijalne politike.«

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/523
 Urbroj: 50301-15/07-24-2
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 153/2024 (27.12.2024.), Kamatna stopa Europske središnje banke na glavne operacije refinanciranja

Hrvatska narodna banka

2543

Na temelju članka 29. stavka 9. Zakona o obveznim odnosima (»Narodne novine«, br. 35/2005., 41/2008., 125/2011., 78/2015., 29/2018., 126/2021., 114/2022., 156/2022. i 155/2023.) Hrvatska narodna banka objavljuje

KAMATNU STOPU

EUROPSKE SREDIŠNJE BANKE NA GLAVNE OPERACIJE REFINANCIRANJA

Kamatna stopa koju je Europska središnja banka primijenila na svoje posljednje glavne operacije refinanciranja i koja je na snazi 1. siječnja 2025. iznosi 3,15 % godišnje.

O. br. 484-091/12-24/BV

Zagreb, 18. prosinca 2024.

HRVATSKA NARODNA BANKA

Guverner
 Boris Vujčić, v. r.
### NN 153/2024 (27.12.2024.), Odluka o visini poreznih stopa godišnjeg poreza na dohodak na području Grada Županje

Grad Županja

2544

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23), članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 127/17, 98/19 i 144/20) i članka 41. Statuta Grada Županje (»Službeni vjesnik« Grada Županje broj 2/21 i 10/22), Gradsko vijeće Grada Županje na 27. sjednici održanoj 17. prosinca 2024. godine, donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA ŽUPANJE

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Županje.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21,00 %,

– viša porezna stopa 31,00 %.

Članak 3.

Ova Odluka objavit će se u »Narodnim novinama« i »Službenom vjesniku« Grada Županje, a stupa na snagu 1. siječnja 2025. godine.

Klasa: 415-01/24-01/1

Urbroj: 2196-5-01-24-7

Županja, 17. prosinca 2024.

Predsjednica
 Gradskog vijeća
 Irena Kuprešak, dipl. oec., v. r.